**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-05-77-17/20

Datum: 30.06.2020. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-05-77-16/20 od 30.06.2020. godine, u postupku javne nabavke roba - nabavka i ugradnja zaštitnih mreža, nakon uložene žalbe i ponovne evaluacije ponuda, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-05-77-16/20 od 30.06.2020. godine, ugovor za javnu nabavku roba - nabavka i ugradnja zaštitnih mreža, dodjeljuje se ponuđaču **DOO BIO MAS ENERGY GRAČANICA za najnižu ponuđenu cijenu od 128.204,35 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **DOO BIO MAS ENERGY GRAČANICA**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-05-77/20 od 25.02.2020.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 128.205,00 KM.

Obavještenja o nabavci broj 997-1-1-33-3-29/20 objavljeno 07.05.2020. godine godine na web stranici javnih nabavki. Objava u službenom glaniku „Službeni glasnik BiH” broj: 27/20.

Komisija za javnu nabavku imenovana je Rješenjem broj: 05-05-77-3/20 od 20.05.2020. godine. Komisija za javnu nabavku dostavila je dana 02.06.2020. godine Zapisnik o radu Komisije 05-05-77-9/20 sa rezultatima kvalifikacije i preporukom za održavanje e-aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3;
* da su blagovremeno zaprimljene 3 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuđač Buljan ceste doo Kreševo nije dostavio dokaze za uslove propisane tenderskom dokumentacijom u pogledu ekonomsko finansijske sposobnosti ponuđača.

Tenderskom dokumentacijom je propisano da će se ocjena ekonomskog i finansijskog stanja dobavljača izvršiti na osnovu slijedeće izjave i dokumenata:

a) Uvjerenje Centralne banke BiH sa spiskom aktivnih bankovnih računa koje dobavljač ima otvorene kod komercijalnih banaka. Potvrda centralne banke ne smije biti starija od 30 dana od dana podnošenja ponude.

- Potvrde poslovnih banaka, kod kojih ponuđač ima otvorene račune, da transakcijski računi ponuđača nisu bili blokirani u zadnjih šest mjeseci. Potvrda banke ne smije biti starija od 30 dana od dana podnošenja ponude.

Pregledom ponuda Komisija je ustanovila da ponuđač Buljan ceste doo Kreševo ima otvorene račune kod dvije banke (Raiffeisen bank dd 3 računa i jedan račun kod ASA Banke dd). U ponudi ponuđača Buljan ceste doo Kreševo dostavljena je potvrda da račun nije blokiran samo za jedan račun kod Raiffeisen banke, ne i za ostala dva. Također, ponuda ne sadržava potvrdu da račun u ASA banci nije blokiran. Zbog toga se ponuda ponuđača Buljan ceste doo Kreševo odbija kao nepotpuna.

Druga dva ponuđača su ispunili kvalifikacione uslove navedene u tenderskoj dokumentaciji u okviru javne nabavke roba - nabavka i ugradnja zaštitnih mreža.

Ugovorni organ je na osnovu Zapisnika o pregledu i ocjeni ponuda broj 05-05-77-9/20 od 02.06.2020. g. zakazao i održao e-aukciju dana 04.06.2020. godine na kojoj su učestvovala dva kvalifikovana ponuđača (DOO BIO MAS ENERGY GRAČANICA i DOO ERAX INVEST BANOVIĆI). Nakon održane e-aukcije, Ugovorni organ je donio odluku o izboru najpovoljnijeg ponuđača, broj 05-05-77-11/20 od 05.06.2020. godine, kojom je kao najpovoljniji ponuđač izabran DOO BIO MAS ENERGY GRAČANICA. Nakon donošenja Odluke o izboru, ponuđač Buljan ceste doo Kreševo je zatražio uvid u ponude, što mu je Ugovorni organ i dozvolio.

Nakon uvida u ponude, izražavajući sumnju u kvalifikovanost ponuđača, ponuđač Buljan ceste doo Kreševo je uložio žalbu na Odluku o izboru ponuđača.

Postupajući po žalbi, a na osnovu člana 100. stav 3. Zakona o javnim nabavkama Bosne i Hercegovine, Ugovorni organ je utvrdio da je žalba blagovremena, dopuštena i izjavljena od ovlaštenog lica.

Upuštajući se u meritum razmatranja žalbenih navoda, Ugovorni organ je utvrdio da su dva od šest žalbenih navoda opravdani, te je Rješenjem broj 05-05-77-14/20 od 19.06.2020.g. djelimično prihvatio žalbu, poništio Odluku o izboru ponuđača broj: 05-05-77-11/20 od 05.06.2020. godine i Komisiji vratio predmet na ponovnu evaluaciju ponuda.

Ponovnim pregledom ponuda, a nakon uložene i djelimično prihvaćene žalbe, Komisija je ustanovila da ponuđač DOO ERAX INVEST BANOVIĆI ne ispunjava ekonomsko finansijske uslove propisane u tenderskoj dokumentaciji za predmetnu javnu nabavku, jer nije dostavio odgovarajuće dokaze. Naime, ponuđač DOO ERAX INVEST BANOVIĆI ima otvorene račune kod šest banaka (Raiffeisen bank dd dva računa, Procredit bank dd dva računa, dva računa kod NLB Banke dd, jedan račun kod Razvojne banke FBiH, jedan račun kod Sparkasse bank dd, i jedan račun kod MF banke ad). U ponudi dostavljena potvrda da račun nije blokiran samo za jedan račun kod Raiffeisen bank dd, ne i za devizni. Također, ponuda ne sadržava potvrdu da drugi račun, broj 1321310086717653 u NLB banci nije blokiran.

Dalje, Aktuelni izvod iz sudskog registra kojim je ponuđač Erax invest doo Banovići trebao dokazati uvjete iz 3.2. Tenderske dokumentacije, odnosno kojim dokazuje da je registriran za obavljanje predmetne djelatnosti ne sadrži dokaz da je ovaj ponuđač registriran za ugradnju zaštitnih mreža koje su predmet ove javne nabavke.

Zbog naprijed navedenog, ponuda ponuđača DOO ERAX INVEST BANOVIĆI je odbijena kao nepotpuna.

Ponuđač Buljan ceste doo Kreševo nije dostavio dokaze za uslove propisane tenderskom dokumentacijom u pogledu ekonomsko finansijske sposobnosti ponuđača.

Tenderskom dokumentacijom je propisano da će se ocjena ekonomskog i finansijskog stanja dobavljača izvršiti na osnovu slijedeće izjave i dokumenata:

a) Uvjerenje Centralne banke BiH sa spiskom aktivnih bankovnih računa koje dobavljač ima otvorene kod komercijalnih banaka. Potvrda centralne banke ne smije biti starija od 30 dana od dana podnošenja ponude.

- Potvrde poslovnih banaka, kod kojih ponuđač ima otvorene račune, da transakcijski računi ponuđača nisu bili blokirani u zadnjih šest mjeseci. Potvrda banke ne smije biti starija od 30 dana od dana podnošenja ponude.

Pregledom ponuda Komisija je ustanovila da ponuđač Buljan ceste doo Kreševo ima otvorene račune kod dvije banke (Raiffeisen bank dd 3 računa i jedan račun kod ASA Banke dd). U ponudi ponuđača Buljan ceste doo Kreševo dostavljena je potvrda da račun nije blokiran samo za jedan račun kod Raiffeisen banke, ne i za ostala dva. Također, ponuda ne sadržava potvrdu da račun u ASA banci nije blokiran. Zbog toga se ponuda ponuđača Buljan ceste doo Kreševo odbija kao nepotpuna.

Nakon što je ugovorni organ djelimično prihvatio žalbu ponuđača DOO BULJAN CESTE KREŠEVO i ponovno evaluirao ponude, jedini kvalifikovani ponuđač u predmetnoj javnoj nabavci je DOO BIO MAS ENERGY GRAČANICA.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| Rang | Naziv ponuđača | Cijena ponude | Ukupan broj bodova |
| 1. | DOO BIO MAS ENERGY GRAČANICA | 128.204,35 | 100 |

Tenderskom dokumentacijom za predmetnu javnu nabavku bilo je predviđeno održavanje e-aukcije, ali kako je nakon ponovne evluacije ponuda kvalifikovana jedna ponuda, u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja e – aukcije.

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva